Stefan Löfvén starfandi forsætisráðherra Svíþjóðar fær umboð til stjórnarmyndunar. Ulf Kristersson, formaður hægriflokksins Moderaterna, skilaði umboði sínu í morgun.
Andreas Norlén forseti þingsins tilkynnti þessa ákvörðun sína á ellefta tímanum í morgun. Sænska ríkisútvarpið greinir frá því að Norlén segist tilbúinn að tilnefna Löfven sem forsætisráðherra síðdegis í dag, sýni hann fram á að hann geti myndað starfhæfa stjórn.
Kristerson kveður þau Ebbu Busch formann Kristilegra demókrata hafa átt gott samtal við Frjálslynda og Svíþjóðardemókrata en að ljóst sé að meirihuta skorti til myndunar borgaralegrar hægri stjórnar í landinu.
På den grunden har jag dragit slutsatsen att det inte finns parlamentariska förutsättningar att fortsätta sonderingsuppdraget.
Jag har informerat talmannen om detta och lämnat tillbaka sonderingsuppdraget till honom.
Hundrað sjötíu og fimm þingmenn þarf til að mynda meirihluta í þinginu sem Kristerson taldi ekki unnt að gera. Því hafi hann ákveðið að láta af tilraunum sínum og færa Andreas Norlén, forseta þingsins, keflið að nýju. Hann hefði að óbreyttu átt að skila umboði sínu á morgun tækist honum ekki að munda stjórn.
Kristerson var leiðtogi stjórnarandstöðunnar í sænska þinginu frá því að sósíaldemókratinn Stefan Löfven myndaði stjórn eftir kosningarnar 2018. Sósíaldemókrataflokkurinn er fjölmennastur á sænska þinginu með hundrað þingmenn.
Stefan Löfvén forsætisráðherra Svíþjóðar er kominn með stjórnarmyndunarumboðið að nýju eftir að Ulf Kristersson formaður Moderatarna skilaði umboði sínu